Source: http://www.elekos.sk/sluzby/vyrobcovia-dovozcovia-distributori/obaly-a-neobalove-vyrobky/zakonne-povinnosti/
Timestamp: 2017-09-26 16:18:17+00:00

Document:
Elekos > Služby > Výrobcovia, dovozcovia, distribútori > Obaly a neobalové výrobky > Zákonné povinnosti
Povinnosti výrobcu obalov:
Podľa §54, §55 a §74 zákona o odpadoch č. 79/2015 Z.z.:
ak výrobca nemá sídlo alebo miesto podnikania v SR, je povinný ustanoviť splnomocneného zástupcu najneskôr do 30.06.2016.
výrobca obalu znáša všetky finančné náklady spojené so zberom, prepravou, zhodnotením a recykláciou odpadu z obalov
osoba, ktorá navrhuje, vyrába, uvádza na trh alebo distribuuje obal, je povinná zabezpečiť zloženie a vlastnosti obalu umožňujúce jeho opakované použitie, resp. zhodnotenie /recykláciu ako je uvedené v príloha č. 13 č. 373/2015 Z. z.
výrobca obalu a osoba uvádzajúca obal na trh je povinná dodržať najvyššie prípustné hodnoty súčtu úrovní koncentrácie vyhradených ťažkých kovov v obale
výrobca obalu a osoba uvádzajúca obal na trh je povinná označiť obal s obsahom ťažkých kovov údajom o materiálovom zložení obalu príslušnou grafickou značkou uvedenou v prílohe č. 14. vyhlášky MŽP SR č. č. 373/2015 Z. z.
výrobca plastových paliet/debien je povinný uchovávať technickú dokumentáciu na účely jej predloženia kontrolným orgánom
výrobca obalov zo skla/výrobca tovarov plnených do obalov zo skla je povinný podávať hlásenie o množstvách ťažkých kovov v obaloch zo skla orgánu štátnej správy odpadového hospodárstva pri prekročení limitu podľa § 53 ods. 4 písm. c) bod 3.
výrobca obalu je povinný zabezpečiť viditeľné, primerane trvalé a ľahko čitateľné označenie obalu údajom o jeho materiálovom zložení podľa osobitných predpisov, v prípade že sa takto obal rozhodne označovať – DOBROVOĽNOSŤ OZNAČOVANIA dľa prílohy č. 14. vyhlášky MŽP SR č. č. 373/2015 Z. z.
výrobca obalu uvádzajúci na trh tovar v zálohovanom obale ma povinnosť zabezpečiť viditeľné, primerane trvalé a ľahko čitateľné označenie tohto obal ako zálohovaný
výrobca obalu má povinnosť informovať verejnosť o spôsobe zabezpečenia zberu odpadov z obalov
výrobca obalu uvádzajúci na trh tovar v zálohovanom obale má povinnosť tento obal zálohovať, dodržiavať výšku zálohu a odoberať zálohované opakovane použiteľné obaly v súlade s podmienkami podľa ods. 2 §54, kde výšku záloh za zálohované opakovane použiteľné obaly na nápoje, resp. spôsob ich označovania ustanovuje 18 až §20 vyhlášky MŽP SR č. 373/2015 Z. z.
výrobca obalu uvádzajúceho na trh tovar v zálohovanom opakovane použiteľnom obale má povinnosť odoberať tento obal a vrátiť zálohu v plnej výške, informovať spotrebiteľa o výške zálohy a informovať distribútora aj spotrebiteľa o zmene druhov zálohovaných opakovane použiteľných obalov. Ak výrobca obalov prestane používať doteraz zálohovaný obal, je povinný túto skutočnosť bezodkladne zverejniť vhodným spôsobom, najmä v médiách a oznamom priamo v predajni.
výrobca neobalového výrobku má povinnosť informovať konečných používateľov o spôsobe zabezpečenia zberu odpadov z neobalových výrobkov, ktoré sú súčasťou komunálneho odpadu dľa predmetu informačnej povinnosti výrobcu obalov vo vzťahu ku konečným používateľom obalov § 5 ods. 3 vyhlášky MŽP SR č. 373/2015 Z. z.
Povinnosti distribútora obalov:
distribútor obalu distribuujúceho tovar v zálohovanom obale má povinnosť tento obal zálohovať, dodržiavať výšku zálohu a odoberať zálohované opakovane použiteľné obaly v súlade s podmienkami podľa ods. 2
distribútor obalu distribuujúceho tovar v zálohovanom opakovane použiteľnom obale má povinnosť odoberať tento obal a vrátiť zálohu v plnej výške, informovať spotrebiteľa o výške zálohy a informovať iného distribútora aj spotrebiteľa o zmene druhov zálohovaných opakovane použiteľných obalov. Ak distribútor obalov prestane používať doteraz zálohovaný obal, je povinný túto skutočnosť bezodkladne zverejniť vhodným spôsobom, najmä v médiách a oznamom priamo v predajni.
distribútor obalov distribuujúceho tovar v zálohovanom opakovane použiteľnom obale má povinnosť zabezpečiť odovzdanie odobratého obalu výrobcovi alebo distribútorovi obalu, ktorý mu účtoval zálohu
Pozn.: táto povinnosť je oproti predchádzajúcej úprave postavená na reciprocite spočívajúcej v priamom vzťahu medzi tými istými osobami v rámci dvoch obchodných stupňov, resp. medzi predávajúcim a spotrebiteľom. Ustanovenie predstavuje povinný zákonný rámec, ktorý ale nebráni distribútorovi obalov, aby si vytvoril (zachoval) model vracania zálohy konfortnejší pre spotrebiteľov
distribútor obalov distribuujúci nápoje v iných ako opakovane použiteľných obaloch predajom spotrebiteľovi, je povinný distribuovať v mieste ich predaja nápoje rovnakého druhu aj v opakovane použiteľných obaloch. Táto povinnosť je stanovená predajnou plochou od 200 m2.
distribútor obalov distribuujúceho tovary od výrobcov obalov nezapísaných do Registra výrobcov príslušnej komodity, má povinnosť zabezpečiť za neho plnenie povinností výrobcu obalov podľa zákona o odpadoch.
distribútor obalu zabezpečujúci vývoz opakovane použiteľného obalu mimo územia SR alebo vyradenie obalu z opakovaného používania, má povinnosť bezodkladne o tom informovať výrobcu obalu, ktorý tento uviedol na trh alebo do distribúcie, pokiaľ ho je možné identifikovať
Povinnosť výrobcu neobalového výrobku informovať konečných používateľov o spôsobe zabezpečenia zberu odpadov z neobalových výrobkov, ktoré sú súčasťou komunálneho odpadu, dľa predmetu informačnej povinnosti výrobcu obalov vo vzťahu ku konečným používateľom obalov § 5 ods. 3 vyhlášky MŽP SR č. 373/2015 Z. z.

References: §54
 §55
 §74
 § 53
 §54
 §20
 § 5
 § 5